CELEX: 32011R0772
Language: ro
Date: 2011-08-02 00:00:00
Title: Regulamentul de punere în aplicare (UE) nr. 772/2011 al Comisiei din 2 august 2011 privind clasificarea anumitor mărfuri în Nomenclatura combinată

4.8.2011   
            
            
               RO
            
            
               Jurnalul Oficial al Uniunii Europene
            
            
               L 201/1
            
         REGULAMENTUL DE PUNERE ÎN APLICARE (UE) NR. 772/2011 AL COMISIEI
   din 2 august 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol confecționat din metal sau din material plastic, destinat fixării unui scaun auto de siguranță pentru copii într-un autoturism (denumit „bază pentru fixarea scaunului auto de siguranță pentru copii”).
                  Cuprinde o tijă extensibilă și un sistem cu indicatori de culoare verde/roșie care arată, de exemplu, dacă articolul sau scaunul auto este instalat corect.
                  Este destinat fixării temporare în punctele de ancorare, care sunt dispozitive fixe, atașate, în general, în mod permanent de caroseria vehiculului în partea din spate a unui scaun.
                  Articolul permite montarea și demontarea rapidă a diverselor modele de scaun auto de siguranță pentru copii.
                  
                      (1) A se vedea imaginea
               
               
                  9401 90 80
               
               
                  Clasificarea se stabilește pe baza regulilor generale 1 și 6 pentru interpretarea Nomenclaturii combinate, precum și pe baza textului codurilor NC 9401, 9401 90 și 9401 90 80.
                  Clasificarea la poziția 8708 este exclusă, întrucât articolul nu se atașează în mod permanent de caroseria autovehiculului, așadar nu poate fi considerat un accesoriu al caroseriei autovehiculului.
                  Atunci când scaunul auto de siguranță pentru copii este montat pe „baza pentru fixarea scaunului auto de siguranță pentru copii”, ansamblul prezintă caracteristicile și îndeplinește funcția unui scaun de siguranță pentru copii de sine stătător. Articolul trebuie, așadar, considerat ca fiind o parte a unui scaun auto de siguranță pentru copii. În consecință, articolul trebuie clasificat la codul NC 9401 90 80, ca parte a unui scaun.
               
            
         
      
         (1)  Imaginea are un scop strict informativ.